b'\n_START_ARTICLE_\nChurchill-stridsvognen\n_START_PARAGRAPH_\nChurchill var en britisk tung infanteristridsvogn som var i bruk fremfor alt under andre verdenskrig. Den kom ogs\xc3\xa5 til \xc3\xa5 ligge til grunn for en mengde spesialkj\xc3\xb8ret\xc3\xb8yer, som blant annet ble benyttet i samband med Operation Overlord og tiden deretter. Den fikk sitt navn etter krigshelten hertug John Churchill (1650\xe2\x80\x931722)._NEWLINE_Opprinnlig ble det planlagt for en stridsvogn som hadde betegnelsen A20, men prototypen var laget i samsvar med den standarden som gjaldt under f\xc3\xb8rste verdenskrig. Etter Frankrikes fall og evakueringen fra Dunkerque var disse spesifikasjonene ikke lenger aktuelle. Et nytt selskap, bilprodusenten Vauxhall Motors, fikk i oppdrag \xc3\xa5 ta frem en vogn med bedre prestasjonsevne p\xc3\xa5 ett \xc3\xa5r. Den korte tiden, og dermed mangel p\xc3\xa5 tid for tester og utpr\xc3\xb8vninger, var en sterkt bidragende \xc3\xa5rsak til at vognen var beheftet med store mangler. Den hadde if\xc3\xb8lge Winston Churchill \xc2\xabflere svakheter enn jeg selv\xc2\xbb. Foruten de mekaniske problemene var kanonutrustningen som fra starten av var en 2-punds kanon - det vil si samme type av bev\xc3\xa6pning som i begynnelsen av krigen - og t\xc3\xa5rnrommet tillot ikke oppgradering._NEWLINE_Et nytt t\xc3\xa5rn som tillot en 6-punds panservernkanon gjorde at en n\xc3\xa6rt forest\xc3\xa5ende produksjonsstopp ble skutt ut i framtiden, og i Slaget ved el-Alamein gjorde stridsvognen god innsats. Under utpr\xc3\xb8vning var da ogs\xc3\xa5 Cromwell A27 som var en betydelig lettere vogn._NEWLINE_I 1944 ble vognen utrustet med  en 75\xc2\xa0mm kanon, som forbedret prestasjonene betydelig. Churchills pansring var sannsynligvis blant de beste i samtiden og den ble forbedret for hver nye variant._NEWLINE_Sammenlagt ble det produsert 5600 Churchillstridsvogner. Vognen ble benyttet i den britiske h\xc3\xa6r frem til og med 1952.'